PMIndiaData/PMIndiaSum huggingface dataset:
فرانس، متحدہ عرب امارات اور بحرین کے وزیراعظم کے دورے سے پہلے اُن کا بیان

نئی دہلی،22 اگست۔ میں 22 سے 26 اگست 2019 کے دوران فرانس ، متحدہ عرب امارات اور بحرین کا دورہ کروں گا۔ میرے فرانس کے دورے سے مضبوط اہم شراکت داری کی عکاسی ہوتی ہے جو ہمارے دونوں ملکوں کی گہری اقدار اور شراکت ہے۔ 22،23 اگست 2019 کو میں فرانس میں دوطرفہ میٹنگیں کروں گا جن میں صدر میخوں کے ساتھ ایک سربراہ بات چیت اور وزیراعظم فلپ کے ساتھ ایک ملاقات بھی شامل ہے۔ میں بھارتی برادری کے ساتھ بھی تبادلہ خیال کروں گا اور 1950 اور1960 کی دہائیوں میں فرانس میں ایئرانڈیا کے ہوائی جہازوں کے دو حادثوں شکار بھارتی افراد کی ایک یادگار کو وقف کروں گا۔ بعد میں 25-26 اگست کو میں ، ماحولیات ، آب وہوا ، سمندر اور ڈیجیٹل کایاپلٹ کے اجلاسوں میں صدر میخوں کی دعوت پر بیارتز شراکت دار کے طور پر جی۔7 سربراہ میٹنگوں میں شرکت کروں گا۔ بھارت اور فرانس کے درمیان عمدہ دو طرفہ تعلقات ہیں جن کی ہمارے دونوں ملکوں کے امن اور خوشحالی میں مزید اضافے کی غرض سے تعاون کیلئے ایک مشترکہ خاکے کے طور پر تجدید کی جارہی ہے۔ ہماری مضبوط دفاعی اور اقتصادی شراکت داری دہشت گردی اور آب وہوا میں تبدیلی جیسی بڑی عالمی تشویش پر ایک مشترک نظریے سے مکمل ہوتی ہے۔ مجھے یقین ہے کہ اس دورے سے فرانس کے ساتھ ہماری دیرینہ اور اقدار پر مبنی دوستی کو مزید فروغ حاصل ہوگا جس سے باہمی خوشحالی ، امن اور ترقی ہوگی۔ 23-24 اگست کو متحدہ عرب امارات کے دورے کے دوران میں ابوظبی کے ولی عہد شہزادہ عزت مآب شیخ محمد بن زائد النہیان کے ساتھ دوطرفہ تعلقات اور باہمی مفاد کے علاقائی اور بین الاقوامی معاملات کا پورا احاطہ کرنے کے سلسلے میں پُرامید ہوں۔ میں مہاتما گاندھی کے 150ویں یوم پیدائش کے موقع پر عزت مآب ولی عہد شہزادے کے ساتھ مشترکہ طور پر ایک یادگاری ڈاک ٹکٹ بھی جاری کروں گا۔ اس دورے کے دوران متحدہ عرب امارات کی حکومت کی طرف سے سب سے بڑا سول ایوارڈ ‘آرڈر آف زائد’سے نوازا جانا بھی میرے لیے اعزاز کی بات ہے۔ میں بیرون ملک بغیر نقدی والے لین دین کے نیٹ ورک کو وسعت دینے کے لئے روپے کارڈ کا بھی باقاعدہ آغاز کرو ں گا۔ بھارت اور متحدہ عرب امارات کے درمیان اعلیٰ سطح کے اکثر ہونے والے مذاکرات سے ہمارے محرک تعلقات کی توثیق ہوتی ہے۔ متحدہ عرب امارات ہمارا تیسرا سب سےبڑا تجارتی شراکت دار اور بھارت کے لئے خام تیل بھیجنے والا چوتھا سب سےبڑا برآمد کار ہے۔ ان تعلقات میں اضافہ ہماری غیرملکی پالیسیوں کی حصولیابیوں میں سے ایک ہے۔ اس دورے سے متحدہ عرب امارات کے ساتھ ہمارے ہمہ جہت دوطرفہ تعلقات مزید مستحکم ہوں گے۔ میں 24-25 اگست 2019 سے سلطنت بحرین کا بھی دورہ کروں گا۔ بھارت کے کسی وزیراعظم کا ، سلطنت کا اب تک کا یہ پہلا دورہ ہوگا۔ میں امید کرتا ہوں کہ وزیراعظم عزت مآب شہزادہ شیخ خلیفہ بن سلمان الخلیفہ کے ساتھ دوطرفہ تعلقات کو مزید بڑھاوا دینے اور باہمی مفاد کے علاقائی اور بین الاقوامی معاملات پر بھی بات چیت ہوگی۔ میں بحرین کے شاہ شیخ حماد بن عیسیٰ الخلیفہ اور دیگر رہنماؤں سے بھی ملاقات کروں گا۔ مجھے بھارتی برادری کے ساتھ بھی بات چیت کرنے کا موقع ملے گا۔ یہ بھی میری خوش قسمتی ہوگی کہ جنم اشٹمی کے مبارک موقع کے مدنظر مجھے شری ناتھ جی مندر کی تجدید نو کے باقاعدہ آغاز میں شامل ہونے کا موقع ملے گا جو خلیج خطے میں قدیم ترین مندر ہے۔ مجھے یقین ہے کہ اس دورے سے سبھی شعبوں میں ہمارے تعلقات میں مزید گہرائی پیدا ہوگی۔
وزیر اعظم کے پرنسپل سکریٹری نے جوشی مٹھ کی صورتحال کا اعلیٰ سطحی جائزہ لیا

وزیر اعظم کے پرنسپل سکریٹری ڈاکٹر پی کے مشرا نے آج 8 جنوری 2023 کو جوشی مٹھ میں عمارت کے نقصانات اور زمین کے دھنسنے کے واقعے کا ایک اعلیٰ سطحی جائزہ لیا۔ کابینی سکریٹری؛ ہوم سکریٹری؛ حکومت ہند کے اعلیٰ حکام اور نیشنل ڈیزاسٹر مینجمنٹ اتھارٹی کے ممبران کے علاوہ اتراکھنڈ کے چیف سکریٹری اور ڈی جی پی، جوشی مٹھ کے ڈی ایم اور افسران؛ اتراکھنڈ کے سینئر افسران اور آئی آئی ٹی روڑکی، نیشنل انسٹی ٹیوٹ آف ڈیزاسٹر مینجمنٹ، جیولوجیکل سروے آف انڈیا، واڈیا انسٹی ٹیوٹ آف ہمالین جیولوجی کے ماہرین نے بھی ویڈیو کانفرنس کے ذریعے میٹنگ میں شرکت کی۔ بتایا گیا کہ وزیر اعظم جناب نریندر مودی فکر مند ہیں اور انہوں نے وزیر اعلیٰ کے ساتھ صورتحال کا جائزہ لیا ہے۔ اتراکھنڈ کے چیف سکریٹری نے بتایا کہ مرکزی ماہرین کے تعاون سے ریاستی اور ضلعی عہدیداروں نے بنیادی صورتحال کا جائزہ لیا ہے۔ انہوں نے بتایا کہ زمین کی ایک پٹی جس کی چوڑائی تقریباً 350 میٹر ہے متاثر ہوئی ہے۔ این ڈی آر ایف کی ایک ٹیم اور ایس ڈی آر ایف کی چار ٹیمیں جوشی مٹھ پہنچ گئی ہیں۔ ضلعی انتظامیہ متاثرہ خاندانوں کے ساتھ مل کر کام کر رہی ہے تاکہ ان کو خوراک، رہائش اور سیکورٹی کے مناسب انتظامات کے ساتھ محفوظ مقامات پر منتقل کیا جا سکے۔ ایس پی اور ایس ڈی آر ایف کی کمان اس جگہ پر تعینات ہیں۔ جوشی مٹھ کے رہائشیوں کو پیش رفت سے آگاہ کیا جا رہا ہے اور ان سے تعاون مانگا جا رہا ہے۔ قلیل-درمیانی -طویل مدتی منصوبے بنانے کے لئے ماہرین سے مشورہ طلب کیا جا رہا ہے۔ سرحدی انتظامیہ کے سکریٹری اور این ڈی ایم اے کے چاروں ممبران 9 جنوری کو اتراکھنڈ کا دورہ کریں گے۔ وہ لوگ تکنیکی ٹیموں (این ڈی ایم اے، این آئی ڈی ایم، این ڈی آر ایف، جی ایس آئی، این آئی ایچ، واڈیا انسٹی ٹیوٹ، آئی آئی ٹی روڑکی) کے نتائج کا تفصیلی جائزہ لیں گے۔ ٹیم ابھی ابھی جوشی مٹھ سے واپس آئی ہے جو صورت حال سے نمٹنے کے لیے فوری، قلیل درمیانی طویل مدتی اقدامات پر ریاستی حکومت کو مشورہ دے گی۔ وزیر اعظم کے پرنسپل سکریٹری نے اس بات پر زور دیا ہے کہ ریاست کی فوری ترجیحات متاثرہ علاقے میں رہنے والے لوگوں کی حفاظت ہونی چاہیے۔ ریاستی حکومت کو متاثرہ لوگوں کے ساتھ ایک واضح اور مسلسل مواصلاتی چینل قائم کرنا چاہیے۔ فوری طور پر کوشش ہونی چاہیے کہ ممکنہ عملی اقدامات کے ذریعے حالات کی خراب ہونے سے روکا جائے۔ متاثرہ علاقے کی بین الضابطہ تحقیقات کی جائیں۔ متعدد مرکزی اداروں کے ماہرین یعنی نیشنل ڈیزاسٹر مینجمنٹ اتھارٹی (این ڈی ایم اے)، نیشنل انسٹی ٹیوٹ آف ڈیزاسٹر مینجمنٹ (این آئی ڈی ایم)، جیولوجیکل سروے آف انڈیا (جی ایس آئی)، انڈین انسٹی ٹیوٹ آف ٹیکنالوجی (آئی آئی ٹی) روڑکی، واڈیا انسٹی ٹیوٹ آف ہمالین جیولوجی، نیشنل انسٹی ٹیوٹ آف ہائیڈرولوجی اور سنٹرل بلڈنگ ریسرچ انسٹی ٹیوٹ کو ‘‘پوری حکومت’’کے نقطہ نظر کے تحت ریاست اتراکھنڈ کے ساتھ مل کر کام کرنا چاہئے۔ واضح وقت کے ساتھ تعمیر نو کا ایک منصوبہ تیار کیا جانا چاہیے اور مسلسل زلزلے کی نگرانی کی جانی چاہیے۔ اس موقع سے استفادہ کرتے ہوئے جوشی مٹھ کے لیے ایک خطرے سے متعلق حسّاس شہری ترقی کا منصوبہ بھی تیار کیا جانا چاہیے۔
آئی آئی ٹی گوہاٹی میں تقسیم اسناد کے موقع پر  وزیراعظم کا خطاب

نئی دلّی ، 22ستمبر 2020 / وزیراعظم جناب نریندر مودی نے آج ویڈیو کانفرنسنگ کے ذریعے گوہاٹی کی آئی آئی ٹی کے تقسیم اسناد کے اجلاس سے خطاب کیا۔ ज्ञानम् विज्ञान सहितम् यत् ज्ञात्वा मोक्ष्यसे अशुभात्। کہاوت کا حوالہ دیتے ہوئے وزیراعظم نے اجاگر کیا کہ سائنس سمیت ہر طرح کی معلومات مسائل کو حل کرنے کا طریقہ ہے۔ انہوں نے فخر کا اظہار کیا کہ آئی آئی ٹیز جیسے ادارے کس طرح آج فروغ پارہے ہیں اور کہا کہ خدمت کے لیے اختراع کی اس توانائی نے ہمارے ملک کو ہزارہا برس سے زندہ رکھا ہواہے۔ وزیراعظم نے نوجوانوں پر زور دیا کہ وہ مستقبل کے لیے تیار اور مستقبل کے لیے فٹ رہیں۔ انہوں نے کہا کہ یہ ان کے خواب اور خواہشات ہی ہیں، جو ہندوستان کے مستقبل کی تصویر بناتی ہیں۔ انہوں نے مسرت ظاہر کی کہ آئی آئی ٹی گوہاٹی نے پہلے ہی اس سمت میں کوشش کرنی شروع کردی ہے۔ وزیراعظم نے کورونا وبا کے دوران اکیڈمک کلاسیں منعقدکرنے نیز تحقیقی کام جاری رکھنے میں مشکلات کے باوجود ملک کو خودکفیل بنانے میں ادارے کی کوششوں کو سراہا۔ وزیراعظم نے کہا کہ قومی تعلیمی پالیسی 2020 اکیسویں صدی کی ضروریات کو پوری کرنے کے لیے تشکیل دی گئی ہے۔ نیز یہ ہندوستان کو سائنس و ٹیکنالوجی کے میدان میں ایک عالمی لیڈر بنانے کے لیے بنائی گئی ہے۔جناب مودی نے کہا کہ قومی تعلیمی پالیسی 2020 کو کثیر رخی زمروں اور مختلف کورسوں کو منتخب کرنے کی سہولت پیش کرتی ہے۔ نیز متعدد داخلے اور اخراج کے پوائنٹس کی اجازت دیتی ہے۔ وزیراعظم نے واضح کیا کہ قومی تعلیمی پالیسی میں تحقیقی فنڈنگ سے متعلق اور تمام زمروں کے لیے فنڈ فراہم کرنے والی تمام ایجنسیوں کے ساتھ بہتر رابطہ کرنے کے لیے ایک قومی تحقیقی فاؤنڈیشن کی تجویز بھی ہے، چاہے وہ سائنس ہو یا ہومنیٹیز۔ وزیراعظم نے کہا کہ قومی تعلیمی پالیسی غیرملکی یونیورسٹیوں کو ہندوستان میں اپنے بیرون ملک کیمپس قائم کرنے کی بھی اجازت دیتی ہے، جس سے ہندوستانی طلبا کو عالمی پیمانے پر معلومات حاصل کرنے کے مواقع حاصل ہوں گے۔ انہوں نےکہا کہ قومی تعلیمی پالیسی ہندوستان کو دنیا کا ایک اہم تعلیمی منزل بنائے گی۔ جناب نریندر مودی نے کہا کہ شمال مشرقی خطہ ہندوستان کے ایکٹ ایسٹ پالیسی کے لیے مرکز کی حیثیت رکھتا ہے اور یہ جنوب مشرقی ایشیا کے ساتھ ہندوستان کے تعلقات کا باب ہے۔ ان ممالک کے ساتھ تعلقات کی بنیادی وجہ ثقافت، کامرس، رابطہ اور صلاحیت رہی ہے۔ انہوں نےکہا کہ تعلیم ایک نیا میڈیم بننے جارہا ہے اور آئی آئی ٹی گوہاٹی اس کا اہم مرکز بن سکتا ہے۔ اس سے شمال مشرق کو ایک نئی شناخت ملے گی اور یہاں نئے مواقع بھی ابھر کر سامنے آئیں گے۔ وزیراعظم نے کہا کہ شمال مشرق میں نئے مواقع وضع کیے جارہے ہیں۔ کیونکہ سرکار خطے میں بنیادی ڈھانچے خاص طور پر ریلویز، شاہراہوں، ہوائی راستوں اور آبی راستوں کی فروغ کے لیے بہت زیادہ زور ڈال رہی ہے۔ وزیراعظم نے ان 300 نوجوان طلبا کے لیے اظہار مسرت کیا، جنہیں اسناد تقسیم کے اجلاس میں پی ایچ ڈی کی ڈگری سے سرفراز کیا گیا۔ انہوں نے ان سے درخواست کی کہ وہ ملک کی بہتری کے لیے اپنی تحقیق کو جاری رکھیں۔ انہوں نے طلبا پر زور دیا کہ وہ اس بارے میں سوچیں کہ ان کی تحقیق کس طرح اس خطے کی ترقیات کے امکانات سے منسلک کی جاسکتی ہے۔ وزیراعظم نے آئی آئی ٹی گوہاٹی پر زور دیا کہ وہ تباہ کاری کے انتظامیہ اور خطرے کو کم کرنے کےلیے ایک مرکز قائم کریں، تاکہ یہ مرکز خطے میں تباہ کاری کے ساتھ نمٹنے کے لیے مہارت فراہم کراسکے۔ ۔۔۔۔۔۔۔۔۔۔۔۔۔۔ ( م ن ۔ا ع۔ ت ع )
مرکزی کابینہ نے کولکاتا کے جوکا میں واقع نیشنل سینٹر فار ڈرنکنگ واٹر، سینی ٹیشن اینڈ کوالٹی کا نام بدل کر ’ڈاکٹر شیاما پرساد مکھرجی نیشنل انسٹی ٹیوشن آف واٹر اینڈ سینی ٹیشن (ایس پی ایم- نواس)‘ کیے جانے کو بعد از افتتاح منظوری دی

عزت مآب وزیر اعظم جناب نریندر مودی کی صدارت میں مرکزی کابینہ نے کولکاتا کے جوکا میں واقع نیشنل سینٹر فار ڈرنکنگ واٹر، سینی ٹیشن اینڈ کوالٹی کا نام بدل کر ’ڈاکٹر شیاما پرساد مکھرجی نیشنل انسٹی ٹیوشن آف واٹر اینڈ سینی ٹیشن (ایس پی ایم- نواس)‘ کیے جانے کو بعد از افتتاح منظوری دی ہے۔ اس ادارہ کو کولکاتا، مغربی بنگال کے جوکا، ڈائمنڈ ہاربر روڈ پر 8.72 ایکڑ اراضی پر قائم کیا گیا ہے۔ اس ادارہ کا تصور تربیتی پروگراموں کے ذریعے صحت عامہ کی انجینئرنگ، پینے کا پانی اور صفائی کے شعبہ میں ریاستوں/مرکز کے زیر انتظام علاقوں میں صلاحیتیں تیار کرنے والے ایک اہم ادارہ کے طور پر کیا گیا ہے۔ ان صلاحیتوں کا تصور نہ صرف سووچھ بھارت مشن اور جل جیون مشن کے نفاذ میں لگی صف اول کی افرادی قوت کے لیے کیا گیا ہے، بلکہ دیہی اور شہری دونوں سطحوں کے مقامی اداروں کے نمائندوں کے لیے بھی کیا گیا ہے۔ اسی کے مطابق ٹریننگ انفراسٹرکچر، آر اینڈ ڈی بلاک اور ایک رہائشی احاطہ سمیت مناسب بنیادی ڈھانچہ تیار کیا گیا ہے۔ اس ادارہ میں تربیت کی سہولت کے لیے واٹر سینی ٹیشن اور ہائی جین (واش) ٹیکنالوجیوں کے عملی اور چھوٹے ماڈل بھی قائم کیے گئے ہیں۔ ڈاکٹر شیاما پرساد مکھرجی مغربی بنگال کے سب سے قابل سپوتوں میں سے ایک اور قومی اتحاد میں سر فہرست، صنعت کاری کے لیے حوصلہ کا باعث اور ایک مشہور دانشور اور ماہر تعلیم تھے۔ وہ کولکاتا یونیورسٹی کے سب سے کم عمر کے وائس چانسلر بھی تھے۔ ڈاکٹر شیاما پرساد مکھرجی کے نام پر اس ادارہ کا نام رکھا جانا تمام متعلقین کو حوصلہ فراہم کرے گا کہ وہ ڈاکٹر مکھرجی کی ایمانداری، اتحاد کی قدروں کو اپنائیں اور ادارہ کے کام کاج کو انجام دینے میں اخلاقیت کو اپناتے ہوئے انہیں حقیقی عزت بخشیں۔ دسمبر، 2022 میں وزیر اعظم کے ذریعے اس ادارہ کا افتتاح کیا گیا تھا۔
وزیراعظم 16  ستمبر کو کستوربا گاندھی مارگ اور افریقہ ایونیو پر ڈیفنس آفسز کمپلیکس کا افتتاح کریں گے

نئی دہلی،15 ؍ستمبر : وزیراعظم جناب نریندر مودی 16 ستمبر 2021 کو صبح 11 بجے کستوربا گاندھی مارگ اور افریقہ ایونیو پر ڈیفنس آفسز کمپلیکس کا افتتاح کریں گے۔ وہ افریقہ ایونیو پر ڈیفنس آفس کا دورہ کریں گے اور آر می ، نیوی ، ایئر فورس اور سویلین افسران سے ملاقات کریں گے۔ اس کے بعد وہ وہاں موجود مجمع سے خطاب کریں گے۔ نئے ڈیفنس آفس کمپلیکس کے بارے میں نئے ڈیفنس آفس کمپلیکس میں آر می ، نیوی اور ایئر فورس سمیت مسلح افواج اور وزارت دفاع کے 7000 اہلکاروں کو رہائش فراہم کی جائے گی۔ ان عمارتوں میں جدید ، محفوظ اور عملی کام کے مقامات فراہم کئے جائیں گے۔ عمارت کے کام کاج کو سنبھالنے کے لئے ایک مربوط کمانڈ اور کنٹرول سینٹر قائم کیا گیا ہے، جو دونوں عمارتوں کی حفاظت اور نگرانی کا کام بھی انجام دے گا۔ نیا ڈیفنس آفس کمپلیکس جدید ترین اور توانائی کے لحاظ سے کفایتی ہے، جب کہ اس میں سکیورٹی مینجمنٹ کے جامع قدم اٹھائے گئے ہیں۔ ان عمارتوں کی ایک انوکھی خاصیت یہ ہے کہ اس میں نئی اور مستحکم تعمیراتی ٹیکنالوجی کو استعمال کیا گیا ہے، جسے ایل جی ایس ایف (لائٹ گیج اسٹیل فریم) کہتے ہیں، جس نے روایتی آر سی سی تعمیرات کے معاملے میں تعمیر کے وقت کو 30-24 مہینے کم کردیا ہے۔ یہ عمارتیں وسائل پر مبنی سبز ٹیکنالوجی استعمال کرتی ہیں اور ماحولیات دوست طور طریقوں کو فروغ دیتی ہیں۔ افتتاحی تقریب میں وزیر دفاع ، مکان اور شہری امور کے مرکزی وزیر ، وزیر مملکت برائے دفاع ، وزیر مملکت برائے مکانات اور شہری امور، چیف آف ڈیفنس اسٹاف اور مسلح افواج کے سربراہان شرکت کریں گے۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ش ح۔ق ت۔ ق ر
کابینہ نے 10نومبر2009کو ہندوستان اور کولمبیا کے درمیان سرمایہ کاری کے تحفظ اور فروغ کیلئے دستخط شدہ معاہدے سے متعلق مشترکہ تشریحی اعلانیےکو منظوری دی

نئی دہلی،10؍ نومبر۔وزیراعظم جناب نریندر مودی کی صدارت میں مرکزی کابینہ نے 10 نومبر 2009 کو ہندوستان اور کولمبیا کے درمیان سرمایہ کاری کے تحفظ اور فروغ کیلئے دستخط شدہ معاہدےکے سلسلے میں آگے قدم بڑھاتے ہوئے دونوں ملکوں کے درمیان مشترکہ تشریحی اعلانیہ پر دستخط کئے جانے کو اپنی منظوری دے دی ہے۔ دونوں ملکوں کے درمیان مشترکہ تشریحی اعلانیے سے ہندوستان اور کولمبیا کے درمیان موجودہ معاہدے کی تشریح کرنے میں آسانی ہوئی، چونکہ اس کے اندر متعدد شق بشمول سرمایہ کاروں کی تعریف، سرمایہ کاری کی تعریف کیلئے اختیار کئے جانے والے تشریحی نوٹس شامل ہوں گے۔ علاوہ زیں شفافیت اور مساوات سے بھرپور معاہدے(ایف ای ٹی)، قومی معاہدے(این ٹی) اور سب سے زیادہ پسندیدہ ملکوں(ایم ایف این) جیسے امور بھی شامل ہوں گے۔ مشترکہ تشریحی اعلانیے/بیانات سے عموماً سرمایہ کاری معاہدے سے متعلق نظام کو مستحکم کرنے میں اہم تعاون فراہم ہوتا ہے۔ دونوں ملکوں کے مابین بڑھتے ہوئے دوطرفہ سرمایہ کاری معاہدے(بی آئی ٹی)تنازعات میں اس طرح کے بیانات سے مثبت اثرات مرتب ہوں گے اور ثالثی کرنے والے ٹرائبیونل کے سامنے اس کی مضبوط قدر و قیمت ہوگی۔
وزیر اعظم نے رام دھاری سنگھ دنکر کو ان کی پیدائش کی سالگرہ کے موقع پر خراج عقیدت پیش کیا

نئی دہلی، 23 ستمبر 2021: وزیر اعظم جناب نریندر مودی نے قومی شاعر رام دھاری سنگھ دنکر کو آج ان کی پیدائش کی سالگرہ کے موقع پر خراج عقیدت پیش کیا۔ ایک ٹوئیٹ میں، وزیر اعظم نے کہا؛ ’’قومی شاعر رام دھاری سنگھ دنکر جی کو ان کے یوم پیدائش کی سالگرہ کے موقع پر خراج عقیدت۔ ملک اور سماج کو راہ دکھانے والی ان کی نظمیں ہر پیڑھی کے لئے باعث ترغیب بنی رہیں گی۔‘‘
وزیر اعظم نے محترمہ دروپدی مرمو کو صدر جمہوریہ منتخب ہونے پر مبارکباد دی

وزیراعظم جناب نریندر مودی نے محترمہ دروپدی مرمو کو بھارت کا صدر منتخب ہونے پر مبارکباد دی ہے ۔ سلسلہ وار ٹوئیٹ کرتے ہوئے وزیر اعظم نے کہا : ’’ بھارت نے ایک تاریخ رقم کی ہے ۔ ایسے وقت میں ، جب 1.3 ارب بھارتی آزادی کا امرت مہوتسو منا رہے ہیں ، قبائلی برادری سے تعلق رکھنے والی بھارت کی ایک بیٹی ، جو مشرقی بھارت کے دور دراز کے علاقے میں پیدا ہوئی ، ہماری صدر منتخب ہوئی ہیں ۔ محترمہ دروپدی مرمو کو اس کامیابی پر مبارکباد ۔ ‘‘ ’’ متحرمہ دروپدی مرمو جی کی زندگی ، اُن کی ابتدائی جدو جہد ، اُن کی گرانقدر خدمات اور مثالی کامیابی ہر ایک بھارتی کو تحریک دیتی ہے ۔ وہ ہمارے شہریوں ، خاص طور پر غریب ، حاشیے پر رہنےوالے اور کمزور طبقے کے لئے ایک امید کی کرن بن کر ابھری ہیں ۔ ‘‘ ’’ محترمہ دروپدی مرمو جی ایک ممتاز ایم ایل اے اور وزیر رہی ہیں ۔ جھار کھنڈ کے گورنر کے طور پر ، اُن کی میعاد شاندار رہی ہے ۔ مجھے یقین ہے کہ وہ ایک ممتاز صدر ثابت ہوں گی ، جو آگے آکر قیادت کریں گی اور بھارت کی ترقی کے سفر کو مستحکم کریں گی ۔ ‘‘ ’’ میں ، تمام پارٹیوں سے تعلق رکھنے والے ، اُن تمام ارکانِ پارلیمنٹ اور ارکانِ اسمبلی کا شکریہ ادا کرتا ہوں ، جنہوں نے محترمہ دروپدی مرمو جی کی امید واری کی حمایت کی ۔ اُن کی ریکارڈ فتح ہماری جمہوریت کو مزید تقویت دے گی ۔ ‘‘ ۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔ ( ش ح ۔ و ا ۔ ع ا )
وزیراعظم نریندر مودی نے یوکرین کی صورتحال اور آپریشن گنگا سے متعلق پارلیمنٹ میں صحت مند بحث کی تعریف کی

وزیراعظم جناب نریندر مودی نے گزشتہ کچھ روز کے دوران یوکرین کی صورتحا ل اور آپریشن گنگا سے متعلق پارلیمنٹ میں صحت مند بحث کی ستائش کی ۔ انہوں نے ان سبھی ارکان پارلیمنٹ کا شکریہ ادا کیا، جنہوں نے اپنے خیالا ت بحث کے دوران پیش کئے اور بحث میں حصہ لیا۔ انہوں نے یہ بھی کہا کہ یہ ہماری اجتماعی ذمہ داری ہے کہ خراب صورتحال میں ہم وطنوں کے تحفظ اور خیروعافیت کا خیال رکھا جائے ۔ سلسلہ وار ٹویٹ میں وزیر اعظم نے کہا: گزشتہ کچھ روز سے پارلیمنٹ میں یوکرین کی صورتحال اور آپریشن گنگا کے ذریعہ بھارتی شہریوں کو واپس لانے کے بارے میں صحت مند بحث ہوئی ۔ میں ان سبھی ارکان پارلیمنٹ ساتھیوں کا شکریہ ادا کرتا ہوں جنہوں نے اپنے خیالات اس بحث میں پیش کئے ۔ جب غیر ملکی پالیسی کا معاملہ سامنے آتا ہے تو بحث کی اعلیٰ سطح اور تعمیری نقطہ نظر اس بات کو ظاہر کرتے ہیں کہ کس طرح ہم جانبدار نہیں ہیں ۔ اس طرح کی غیر جانبداریت دنیا میں بھارت کی امیج کو بڑھائے گی ۔ یہ ہمارا اجتماعی فرض ہے کہ ہم اپنے ہم وطنوں کی حفاظت اور ان کی خیروعافیت کا پورا دھیان دیں اور حکومت ہند اس بات کو یقینی بنانے کے لئے کوئی کسر نہیں چھوڑے گی کہ ہمارے لوگوں کو خراب صورتحال میں کسی پریشانی کا سامنا نہ کرنا پڑے۔
کابینہ نے پوسٹس اینڈ   ٹیلی گراف بلڈنگ ورکس سروس (پی اینڈ ٹی بی ڈبلیو ایس ) گروپ اے کاڈر پر نظر ثانی کی منظوری دی ہے

نئی دہلی 07 نومبر۔مرکزی کابینہ نے جس کی صدارت وزیر اعظم جناب نریندر مودی نے پوسٹس اینڈ ٹیلی گراف بلڈنگ ورکس سروس(پی اینڈ ٹی بی ڈبلیو ایس ) گروپ اے کاڈر پر نظرثانی کی منظوری دی ہے ۔ ڈیوٹی پوسٹس کی تعداد 105 مقرر کی گئی تھی ۔ا س منظوری کے ذریعہ مواصلات اور ڈاک کے محکمے میں کام کی ضرورتو ں کی بنیاد پر صدردفتر اور فیلڈ یونٹوں دو نوں جگہوں پر کاڈر کے ڈھانچے کو مستحکم بنایا جاسکے گا۔ اس سے پی اینڈ ٹی بی ڈبلیو ایس افسروں کا موجود ہ جمود کم ہوجائے گا۔یہ بھی فیصلہ کیا گیا ہے کہ اس کاڈر میں کوئی نئی تقرری نہیں کی جائے گی اور کاڈر کو مرحلے وار طریقے پر اس طرح ختم کیا جائے گا کہ آنے والوں پر اس کا برا اثر نہ پڑے ۔ پس منظر : پوسٹس اینڈ ٹیلی گراف بلڈنگ ورکس سروس ( پی اینڈ ٹی بی ڈبلیو ایس ) گروپ اے 1990 میں ایک منظم گروپ اے سروس کے طور پر تشکیل دیا گیا تھا۔ یہ سروس تین شاخوں پر مشتمل ہے ۔ سول ، الیکٹریکل اور آرکی ٹیکچر ۔ یہ مواصلات کے محکمے ( ڈی او ٹی ) اور ڈاک کے محکمے ( ڈی او پی ) کے لئے افراد دستیاب کراتا ہے ۔ یونین پبلک سروس کمیشن کے ذریعہ کرائے جانے والے کمبائنڈ انجنئرنگ سروس امتحان کے ذریعہ پی اینڈ ٹی وی ڈبلیو ایس افسران ٹیلی مواصلات ، ڈاک کے محکمے ،سرکاری سیکٹر کے اداروں میں نیز ڈیپوٹیشن پرمرکزی وزارتو ں/ محکموں /خودمختار اداروں اور ریاستی حکومتوںمیں کام کررہے ہیں۔ بی ایس این ایل کی تشکیل نے اپنے اندر مختلف افسران کو شامل کرکے اس کاڈر کے کام کاج اور کاڈر کے افراد کی تعداد کو متاثر کیا ہے۔ ٹیلی مواصلات کے محکمے کی ٹیلی کام کاروائیوں ، خدمات اور کام کاج کی بی ایس این ایل کی طرف منتقلی کے بعد پی اینڈ ٹی بی ڈبلیو ایس کے پاس صرف یہ ذمہ داری رہ گئی کہ وہ بی او ڈی اور ڈی او پی کے اثاثوں کی دیکھ ریکھ کرے ، نئے پروجیکٹو ں کو ہینڈ ل کرے اور سینٹرل الیکٹرسٹی اتھارٹی ریگولیشنز 2010 کے تحت الیکٹرو میکینکل تنصیبات کا معائنہ کرے ۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیراعظم اور جمہوریہ کوریا کے صدر کے درمیان ٹیلی فون پر بات چیت

نئی دہلی،9؍اپریل،وزیراعظم جناب نریندر مودی نے آج جمہوریہ کوریہ کے صدر جناب مون جائی-ان کے ساتھ ٹیلی فون پر گفتگو کی۔ وزیراعظم مودی نے گزشتہ سال اپنے دورے جمہوریہ کوریا کو یاد کیا اور دونوں ملکوں کے درمیان بڑھتے قریبی رشتوں پر اطمینان کا اظہار کیا۔ دونوں رہنماؤں نے کووڈ – 19 عالمی وبائی مرض اور اس سے عالمی نظام صحت اور معاشی حالت کو لاحق چیلنجوں پر تبادلہ خیال کیا۔ انہوں نے وبائی مرض سے نمٹنے کے لئے اپنے اپنے ملکوں کے ذریعے کئے گئے اقدامات سے متعلق معلومات کا تبادلہ کیا۔ وزیراعظم نے اس بحران سے نمٹنے کے لئے جمہوریہ کوریا کے ذریعے ٹیکنالوجی پر مبنی کی گئی کارروائیوں کے لئے تعریف کی۔ صدر مون جائی ان نے یکجہتی کے مقصد سے وبائی مرض کے مقابلے کے لئے وسیع ہندوستانی آبادی کو ترغیب دینے کے ہندوستان انتظامیہ کے طور طریقوں کی تعریف کی۔ کوریائی صدر نے ہندوستان میں کوریائی شہریوں کو ہندوستانی انتظامیہ کے ذریعے مہیا کرائی گئی مدد کے لئے وزیراعظم کا شکریہ ادا کیا۔ وزیراعظم نے ہندوستانی کمپنیوں کے ذریعے بھیجے جانے والے طبی آلات کی فراہمی اور نقل وحمل میں آسانیاں پیدا کرنے کے لئے آر او کے حکومت کی تعریف کی۔ دونوں رہنماؤں نے اس بات پر اتفاق کیا کہ کووڈ – 19 کے تحقیقی حل پر دونوں ممالک کے ماہرین اپنے تجربات کا تبادلہ کریں گے اور مشاورت کے عمل کو جاری رکھیں گے۔ وزیراعظم نے آر او کے میں ہونے والے قومی اسمبلی کے انتخابات کے لئے صدر مون کو اپنی نیک خواہشات پیش کیں۔ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-ش س- ق ر)
وزیراعظم نے اسکواش  مکسڈڈبلز مقابلے میں کانسے کا تمغہ جیتنے پرسورو گھوسال  اور دیپکا پلیکل کو مبارکباددی ہے

وزیراعظم جنا ب نریندرمودی نے برمنگھم کامن ویلتھ گیمس 2022 کے اسکواش مکسڈ ڈبلز مقابلے میں کانسے کا تمغہ جیتنے پر سورو گھوسال اور دیپیکا پلیکل کو مبارکباددی ہے ۔ وزیراعظم نے اپنے ٹویٹ میں کہا ہے: ‘‘ سی ڈبلیو جی میں مختلف کھیلوں میں اپنے کھلاڑیوں کی شاندار کارکردگی کودیکھ کرہمیشہ خوشی ہوتی ہے ۔اسکواش مکسڈ ڈبلز کے مقابلے میں کانسے کا تمغہ جیتنے پر سوروگھوسال اوردیپکا پلیکل کو مبارکباد۔ انہوں نے شاندار صلاحیت اور ٹیم ورک کا مظاہرہ کیا۔ ان کے لئے نیک خواہشات ۔# Cheer 4 India
وزیراعظم نے زور دے کر کہا ہے کہ خواتین کے وقار اور تحفظ کو یقینی بنانا سب سے اہم

نئی دہلی،20؍مارچ،وزیراعظم جناب نریندر مودی نے آ ج کہا ہے کہ قوم کی تعمیر خواتین با اختیار بنانے پر ٹھوس توجہ مرکوز کرنے کے ساتھ کی جانی چاہئے، جس میں برابری اور مواقع پر زور دیا جائے۔ ایک ٹوئیٹ میں جناب مودی نے کہا ہے کہ ’’ہماری ناری شکتی نے ہر شعبے میں شاندار کارکردگی کا مظاہرہ کیا ہے‘‘۔ اس بات کا ذکر کرتے ہوئے کہ انصاف کی جیت ہوئی ہے ، انہوں نے زور دے کر کہا کہ خواتین کے وقار اور تحفظ کو یقینی بنانا سب سے اہم ہے۔ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
وزیر اعظم 23؍اکتوبر کو آتم نربھر بھارت سوایم پورنا گوا پروگرام کے مستفیدین  اور اسٹیک ہولڈرز کے ساتھ بات چیت کریں گے

وزیر اعظم جناب نریندر مودی23؍اکتوبر 2021 کو صبح 11 بجے ویڈیو کانفرنسنگ کے ذریعے آتم نربھر بھارت سوایم پورنا گوا پروگرام کےمستفیدین اور اسٹیک ہولڈرز کے ساتھ بات چیت کریں گے۔ اس موقع پر ان کا خطاب بھی ہوگا ۔ سوایم پورنا گوا کی پہل ، جو کہ یکم اکتوبر 2020 کو شروع کی گئی تھی ، وزیر اعظم کی جانب سے ’’ آتم نربھر بھارت ‘‘کے لیے دی گئی تحریک سے متاثر ہے۔ اس پروگرام کے تحت ، ریاستی حکومت نے ایک افسر کو 'سوایم پورنا مترا' کے طور پر مقرر کیاہے۔ مترا ایک نامزد پنچایت یا بلدیہ کا دورہ کرتا ہے ، لوگوں سے بات چیت کرتا ہے ، متعدد سرکاری محکموں کے ساتھ ہم آہنگی پیدا کرتا ہے اور اس بات کو یقینی بناتا ہے کہ مختلف سرکاری اسکیمیں اور فوائد اہل مستحقین کو دستیاب ہوں۔ اس موقع پر گوا کے وزیر اعلی جناب پرومود ساونت موجود ہوں گے۔
وزیراعظم نے لوگوں کو اشاڑھی  ایکادشی کے موقع پر مبارکباد پیش کی

نئی دہلی،20؍جولائی:وزیراعظم ، جناب نریندرمودی نے اشاڑھی ایکادشی کے موقع پر عوام کو مبارکباد پیش کی ہے ۔ ایک ٹویٹ میں وزیراعظم نے کہاکہ ‘‘اشاڑھی ایکادشی کے مبارکباد موقع پرتمام لوگوں کو میری طرف سے مبارکباد ۔اس خصوصی دن پر ، ہم بھگوان وٹھل سے دعاکرتے ہیں کہ وہ ہمیں بے شمارخوشیوں اور اچھی صحت کی نعمت عطاکریں ۔ وارکری تحریک ہمارے بہترین روایت کی ترجمانی کرتی ہے اوراسی کے ساتھ ہم آہنگی اورمساوات پرزوردیتی ہے ۔
وزیر اعظم نے یو پی آئی ادائیگیوں کی بڑھتی ہوئی مقبولیت کے بعد خوشی کا اظہار کیا کیونکہ ہندوستان نے دسمبر 2022 میں12.8 لاکھ کروڑ روپے  کے 782 کروڑ یو پی آئی  لین دین کا سنگ میل عبور کیا

وزیر اعظم جناب نریندر مودی نے ڈیجیٹل ادائیگیوں کو اپنانے کے لیے ساتھی ہندوستانیوں کی تعریف کی ہے کیونکہ ہندوستان نے دسمبر 2022 میں 12.8 لاکھ کروڑ روپے کے 782 کروڑ روپے یو پی آئی لین دین کا سنگ میل عبور کیا۔ فنائشل ٹیکنالوجی کے ایک ماہر کے ٹویٹ تھریڈ کو شیئر کرتے ہوئے، وزیر اعظم نے ٹویٹ کیا؛ آپ نے جس طریقے سے یوپی آئی کی مقبولیت میں اضافہ کیا ہے وہ مجھے پسند ہے ۔ میں ڈیجیٹل ادائیگیوں کو اپنانے کے لیے اپنے ساتھی ہندوستانیوں کی تعریف کرتا ہوں! انہوں نے ٹیکنالوجی اور اختراع کاری کے ساتھ قابل ذکر ہم آہنگی کا مظاہرہ کیا ہے۔
وزیراعظم نے یوم عاشورہ کے موقع پر امام حسین علیہ السلام کی شہادت کو یاد کیا

وزیراعظم جناب نریندر مودی نے یوم عاشورہ کے موقع پر امام حسین علیہ السلام کی شہادت کو یاد کیا۔ ایک ٹوئیٹ میں وزیراعظم نے کہا ‘‘ہم امام حسین علیہ السلام کی قربانی کو یاد کرتے ہیں،ان کےلئےسچائی اور انصاف کی اقدار سے بڑھ کر کچھ بھی نہیں تھا۔ مساوات اور انصاف پسندی پر ان کا زور قابل ذکر ہے اور بہتوں کو تقویت دیتاہے’’۔ ———————– م ن۔م ع۔ ع ن
کابینہ نےاستقدامی طورپر ہندوستان اور بل اینڈ ملنڈاگیٹس فاؤنڈیشن (بی ایم جی ایف)کے درمیان صحت کے میدان میں تعاون کے معاہدے کو منظوری دی

نئی دہلی ،08؍جنوری:وزیر اعظم جناب نریندر مودی کی سربراہی میں مرکزی کابینہ نے حکومت ہند کے محکمہ صحت اور خاندانی بہبود(ڈی او ایچ ایف ڈبلیو) اور بل اینڈ ملنڈا گیٹس فاؤنڈیشن (بی ایم جی ایف) کے درمیان صحت کے میدان میں تعاون کے مفاہمت نامے(ایم او سی) پر نومبر2019 میں جناب گیٹس، بی ایم جی ایف-دہلی کے کو-چیئر(ساتھی صدر نشین) اور ٹرسٹی کے ہندوستان دورے کے دوران استقدامی منظوری دے دی ہے۔ اس مفاہمت نامے(ایم او سی)کے تحت تعاون کے درج ذیل میدانوں کا احاطہ کیا جائے گا۔ ماؤں، نوزائیدہ بچوں اور بچوں کی شرح اموات میں کمی لانے اور تغذیہ خدمات کو بہتر بنانے کے لیے ٹیکہ کار اور کوالٹی یا معیاری ابتداعی صحت خدمات کی سبھی تک رسائی کو آسان اور سہل بنانا۔ فیملی پلاننگ کے طورطریقوں اور معیاری متبادل میں اضافہ کرنا۔ خصوصی طورپر نوجوان خواتین تک ایسے متبادل دستیاب کرانا جنہیں آسانی سے بدلا جاسکے۔ ٹی بی، وی ایل اور ایل ایف جیسی بیماریوں کے کیسوں میں کمی لانا۔ مختص بجٹ کے استعمال کے ساتھ صحت کے میدان میں کام کرنے والے انسانی وسائل کے ہنر اور انتظام، مضبوط سپلائی چین اور نگرانی نظام کے ذریعہ صحت نظام کو مستحکم بنانا۔ اس مفاہمت نامے کے انتظامات کو نافذ کرنے اور تعاون کے میدانوں کا تفصیلی بیورا طے کرنے کے لیے ایک پروگرام ایکشن(پی اے سی)کمیٹی کا قیام کیاجائے گا۔
وزیراعظم نے 2001 میں پارلیمنٹ پر ہوئے حملے میں شہید ہونے والوں کو خراج عقیدت پیش کیا

وزیراعظم جناب نریندر مودی نے 2001 میں پارلیمنٹ پر ہوئے حملے میں شہید ہونے والوں کو خراج عقیدت پیش کیا ہے۔ ایک ٹوئیٹ میں وزیراعظم نے کہا ہے کہ ‘‘ ہم 2001 میں آج ہی کے دن اپنی پارلیمنٹ پر ہوئے بزدلانہ حملے کو کبھی نہیں بھولیں گے ۔ ہم اپنی پارلیمنٹ کی حفاظت کرتے ہوئے اپنی جان گنوانے والے لوگوں کی بہادری اور قربانی کو یاد کرتے ہیں۔ بھارت ہمیشہ ان کا شکر گذار رہے گا۔’’